LidanRubinov/Halacha-QA huggingface dataset:
שאלה: קוצץ לחלב ובשר: יש לי קוצץ שעד כה קצצתי איתו ירקות ובצל. בעבר השתמשתי בקוצץ למשהו חלבי. האם מותר לי לקצוץ איתו בשר קר כעת, ואם אסור, אז האם מותר לי לדוגמא לקצוץ איתו בצל שישמש למאכל בשרי? ואם לא, אם כבר השתמשתי לחלב מותר לי להשתמש בו לקיצוץ ירקות ובצל פרווה שאחר כך יבושלו עם בשר?
תשובה: אם השימוש בחלבי היה בצונן אפשר, כשזה לא באותו יום אין בעיה בקר ונקי.
שאלה: מה המקור ללקיחת טרמפיסטים?: האם הרב יכול להסביר לי (עם מקורות) מהו החסד בלקיחת טרמפיסטים?
תשובה: חיפוש מקורות לדברים פשוטים הינו דבר מיותר ואף עלול להזיק, בהיותו מרגיל את האדם שלא לחשוב, ואף עלול לגרום לאדם להימנע מעשיית דברים ישרים ופשוטים, הקשורים לקומת הדרך ארץ שקדמה לתורה, רק מפני שלא מצא להם מקור כתוב. אני מעתיק לך את דברי הרמב"ן על מצוות 'ועשית הישר והטוב' (דברים ו, יח): "ועשית הישר והטוב בעיני ה' -.והכוונה בזה, כי מתחלה אמר שתשמור חקותיו ועדותיו אשר צוך, ועתה יאמר גם באשר לא צוך תן דעתך לעשות הטוב והישר בעיניו, כי הוא אוהב הטוב והישר: וזה ענין גדול, לפי שאי אפשר להזכיר בתורה כל הנהגות האדם עם שכניו ורעיו וכל משאו ומתנו ותקוני הישוב והמדינות כלם, אבל אחרי שהזכיר מהם הרבה, כגון לא תלך רכיל, לא תקום ולא תטור, ולא תעמוד על דם רעך, לא תקלל חרש, מפני שיבה תקום, כיוצא בהן, חזר לומר בדרך כלל שיעשה הטוב והישר בכל דבר, עד שיכנס בזה הפשרה ולפנים משורת הדין, וכגון מה שהזכירו בדינא דבר מצרא, ואפילו מה שאמרו פרקו נאה ודבורו בנחת עם הבריות, עד שיקרא בכל ענין תם וישר". תשובת הרב דב ליאור לקחת טרמפיסטים כשהם מלחיצים אותי
שאלה: לנסוע בהסעה ולקבל החזר נסיעות: במקום עבודתי אני רשאי לנסוע בהסעות לעבודה או לקבל החזר נסיעות (לא נמוך). לאחרונה הרבה עובדים ביקשו לקבל החזר ויחד עם זאת להמשיך לנסוע בהסעה (אין ביקורת מי עולה ומי לא). חשוב לציין, כי מקום העבודה משלם עלינו סכום כסף (אפילו יותר לחברת ההסעות) בכל מקרה, כך שהעובדים באיזה שהוא מקום אפילו "חוסכים" לחברה, אך יחד עם זאת נוסעים בהסעה ומקבלים החזר. האם מדובר בגזל או לא?
תשובה: ראשית, נראה שהעובדה שציינת שעובדים נוסעים בהסעה אינה חוסכת למקום העבודה כאשר הם בכל אופן דורשים החזרי נסיעות. נהפוכו - ייתכן והחברה תפסיק את סידורי ההסעות אם כל אלה שדורשים החזרי נסיעות אכן יגיעו בכוחות עצמם כפי שהם מדווחים. לגופו של עניין, נראה שהדבר אסור כיון שההחזרים ניתנים כת בעבור הנסיעה לעבודה ולא כשכר נוסף במשכורת החודשית. נציין, שהניסיון מלמד שכדאי לשאול את גורם המוסמך לענות על שאלות כאלה במקום העבודה. הרב ינון זמיר
שאלה: ת הארנונה בין שוכר ומשכיר: ראובן שכר משמעון דירה דו קומתית בגוש עציון והתחייב בחוזה לשלם את הארנונה על הדירה. בזמן השכירות גבתה הרשות המקומית את הארנונה על הקומה הראשונה בלבד וזאת מכיון שהקומה השניה לא היתה רשומה במסמכי המועצה. כעבור למעלה משנה מדדה המועצה את הנכס מחדש והחלה לדרוש את הארנונה על כל הנכס (על שתי הקומות מחסן). המשכיר שמעון דרש מראובן לשלם את מלוא הארנונה שדורשת המועצה ואילו ראובן השוכר מסרב לשלם את מלוא הארנונה על פי המדידה החדשה, אלא רק על הקומה הראשונה כפי שהיה מיום השכירות עד לפני המדידה המחודשת. השאלה המתבקשת היא על מי מוטלת תוספת הארנונה מיום המדידה, האם על השוכר כיון שמשתמש בשתי הקומות והתחייב לשלם את ארנונה על הנכס המושכר או שמא המשכיר יצטרך לשלם את התוספת?
תשובה: הכל תלוי בלשון הכתובה בחוזה. אם החוזה כתוב בלשון כללית שעל השוכר לשלם את הארנונה, עליו לשלם אותה גם על פי המדידה המחודשת. אך אם נכתב בחוזה שהוא מתחייב בארנונה לפי החיוב בשנה זו אין מחובתו לשלם את התוספת. הרב מיכאל יומטוביאן
שאלה: שהחיינו על קניית מחשב נייד: האם ספרדים מברכים שהחיינו על קניית מחשב נייד? ובכלל על חפצים כאלו?
תשובה: אם הינך שמח מאוד על קנייתו מברכים על כך שהחיינו.
שאלה: הרחקה במיטה יהודית: ראשית עליי לומר לכם יישר כח, בזכותכם אני מתחזק במצוות יוםיום. לאחרונה קנינו מיטה יהודית (הפרדה), כשחל זמן הנידה בכמה צריך להרחיק את המיטות? הכוונה במרחק כמובן.
תשובה: אני שמח לשמוע שהאתר עוזר לך. יש להרחיק את המיטות כך שכלי המיטה של מיטה אחת לא נוגעת במיטה השניה, ויש להרחיק כחצי מטר כך שאחד מבני הזוג לא יגע בשני בטעות באמצע השינה.
שאלה: עזיבת חבר: יש לי משהו שמאוד מציק לי. אני ילדה חרדיה בת 17 והיה לי חבר. לא שמרתי נגיעה ואחרי כמה זמן החברות שלנו פסקה שלא מרצוננו!, פשוט עלו עלינו. אני מרגישה עכשיו בודדה שאין לי עם מי לדבר ולשתף אותו במה שעובר עלי. אני חייבת מישהו לאהוב. מה אני עושה?אני יכולה להיות בקשר עם בחור אחר ורק לדבר איתו ולצאת בתנאי שאני אשמור נגיעה? מה עלי לעשות? ברגע שאני רק מדברת עם מישהו אני נרגעת.
תשובה: לא פותרים בעיה אחת על ידי יצירת בעיה אחרת. קשר עם בחור בגילך הוא בעייתי כיון שהוא לא יכול להתפתח בצורה טבעית - שהרי אינך יכולה עדין להנשא. קשר כזה גורם לקשיים ובעיות וגם משאיר את הרושם שלו על נפש הבת והבן - ואחר כך מפריע להם לקיים קשר תקין עם בן  בת הזוג איתו ירצו להתחתן. מה גם שכלל לא בטוח (בלשון המעטה) שהפעם תוכלי להשמר מנגיעה. אחרי שנכשלים פעם אחת, הנסיון בפעם הבאה קשה שבעתיים וצריך שמירה מרובה שלא ליפול, קל-וחומר שאין ליצור מצבים המעודדים את הנפילה. כמובן, את יכולה לדבר עם ההורים או עם חברות אבל את הרגעים האינטמיים שלך שימרי לזה שתבחרי בו כבעל וכשותף לכל החיים.
שאלה: יארצייט בראש חודש: קיימת מחלוקת באשר קיום יום היורצייט של אבינו שנפטר בתאריך א בחשוון. יש הסוברים שאין לקיים היורצייט בראש חודש מפני שתאריך פטירתו היה בראש חודש. מה לעשות להקדים או לדחות ביום אחד?
תשובה: את הקדיש והתפילות יש לעשות ביום עצמו. את העליה לקבר יש לדחות לב' בחודש, אם כי יש המקילים לעלות גם בראש חודש בלי לומר השכבה. בשורות טובות.
שאלה: תאריך חתונה: אני חתן ספרדי שמתעתד להתחתן בעזרת השם ב-6.5.10. האם התאריך מותר על פי ההלכה?
תשובה: התאריך הוא כ"ב באייר תש"ע. מאחר וזה לאחר ל"ג בעומר מותר להתחתן.
שאלה: כריעות בתפילת שמונה עשרה: בתפילת 18 מתי בדיוק כורעים, צריך לפחות 4 פעמים. אני יודע שרק במודים ובסוף מודים, איפה עוד צריך לכרוע בתפילה?
תשובה: כורעים בתחילת ברכת אבות (הברכה הראשונה של התפילה) ובסוף הברכה. וכן בתחילת ברכת מודים ובסופה (כמו שכתבת). סדר הכריעה הוא: כשאומר "ברוך" יכרע בברכיו. וכשאומר "אתה" יתכופף עד שיתפקקו החוליות שבגב, והכוונה, שמחמת הכריעה יבלטו הקשרים של החוליות. (זקן או חולה שקשה להם לכרוע יכולים לכרוע רק עם הראש, שניכר שרצונם לכרוע). וישאר בכריעה עד שמגיע ל"השם" ואז יזקוף עצמו. הכריעה נעשית המהירות בבת אחת וזוקפים בנחת, תחילה הראש ואחר כך כל גופו. (שולחן ערוך אורח חיים סימן קיג ומשנה ברורה) במודים יכרע כל גופו בבת אחת (ללא כריעה בברכיים) וישאר כך עד שיגיע ל"השם" ואז יזקוף. (משנה ברורה סעיף קטן יב) ויש שאף במודים כורעים בברכיים (קיצור שולחן ערוך סימן יח סעיף יא) הספרדים (כף החיים סימן קיג סעיף כא בשם האר"י) נוהגים לכרוע בשני שלבים: כופפים את כל הגוף (ללא הברכיים) ואחר כך את הראש וכשזוקפים זוקפים תחילה את הגוף ואחר כך את הראש.
שאלה: עליית לוי לתורה: האם מותר ללוי לעלות שלישי לתורה בימי שני וחמישי, במידה ואין כהן?
תשובה: לא מקובל שלוי עולה במקרה כזה, ולכן ביום כזה שאין כהן לא יעלה הלוי לתורה.
שאלה: הפטרת מחר חודש: כלל גדול בהלכה הוא שמציינים את היום באותו יום. אבל מדוע קוראים הפטרת מחר חודש, מדוע לציין בכלל שמחר ראש חודש?
תשובה: לפרסם מתי ראש חודש, כמו שעושים בברכת החודש.
שאלה: טלטול שלא לצורך: מהו טלטול שלא לצורך? אם אני בשבת סתם משחק עם הסכו"ם תוך כדי סעודה או סתם תופס חפץ משיעמום ומעביר מיד ליד, האם זה טלטול שלא לצורך ואסור?
תשובה: יש בזה שתי שיטות: רוב הראשונים סוברים שעל דברים כמו סכו"ם, ספרים וכדומה שאנשים מטלטלים סתם - מותר לטלטל שלא לצורך. שיטת הרמב"ם שאם זה לא לצורך לא יטלטל. לכן לפי ההלכה מותר לטלטל חפץ מתוך שעמום וכדו' ורק מי שנוהג במידת חסידות לא יטלטל כדי לחוש לשיטת הרמב"ם.
שאלה: כשרות למוצר שנמכר בחו"ל: אנו מתחילים בעז"ה לשווק תרופות מנע מצמחי מרפא דרך הטלוויזיה בצפון אמריקה. קהל היעד שלנו הוא לא ציבור יהודי. האם לדעתך אנו זקוקים לקבלת הכשר מהארגון האותורדוקס יונין OU הנפוץ באמריקה?
תשובה: אם אין בזה דברים לא כשרים ממש לא צריך הכשר, אבל אם יש בזה דברים לא כשרים אז כתוב בהלכה שלא יפתח עסק למכור דברים לא כשרים אפילו לגויים, כגון שלא יפתח חנות לטריפות ונבילות לגויים, אלא רק אם מזדמנת לו נבילה ימכור לגוי.
שאלה: השלמת מניין שלא עונים אמן: אם מבקשים ממני להשלים מניין, ואני יודע שבמניין הזה לא כולם עונים אמן וכך יוצא שיש ברכות לבטלה - האם להשלים להם מניין?
תשובה: אם אי אפשר לשכנע את משתתפי המנין לענות אמן מריך להמנע מלהשתתף במנין זה.
שאלה: עילה לגירושין: האם גבר שלא נוגע באשתו כלל, למרות שהיא מתחננת אליו ואוהבת אותו, זו עילה לגירושין? האם מותר לאשה לבגוד למען סיפוקה האישי? מה עושים במצב כזה, והגבר לא מעוניין לטפל במצב.
תשובה: בודאי שהתנהגות כזאת היא עילה לגירושין, ועלייך לפנות לבית הדין האזורי כדי שיזמנו אתכם וישמעו משניכם את שני הצדדים. עם כל הצער למצבך ולבדידותך אסור לאשה לבגוד בבעלה למען סיפוקה האישי בשום מצב ובשום אופן. זהו איסור חמור ביותר ואשה העושה כן היא זונה ודינה מהתורה בזמן שסנהדרין נוהגת הוא מיתת חנק. התנהגות מעין זו מצד הבעל היא התנהגות לא ראויה ולא אנושית, ולאף אשה לא מגיע לסבול ולהצטער עד כדי כך. כאמור, הדבר הכי טוב לעשות הוא לפנות לבית הדין ולפעול על פי הדרכתם, אם הבעל לא יתעשת וישנה התנהגותו כנראה שאינו ראוי לך, ובית הדין יסייעו לך בעזרת ה' לבנות את ביתך מחדש. הרב ניר אביב
שאלה: אבקת מרק בשרית בסיר חלבי: גיליתי במקרה כי אבקת המרק שברשותי היא בשרית והייתי בטוחה שהיא פרווה. לפני כ-3 שבועות הוספתי מהאבקה לסיר שהתבשל בו מאכל פרווה בסיר חלבי שנאכל בארוחה חלבית. מה דין הסיר? כיצד נעשה תשובה לעבירה שעברנו?
תשובה: הסיר טעון הגעלה. ובאשר לעבר ניתן רק לבקש סליחה. הקפידי מכאן ולהבא לקרוא היטב את הכיתובים וכן את הכשרויות.
שאלה: הימורים בשביל המתח: האם מותר להמר - במשחקי ווינר (כדורגל וכדורסל) במשחקים שלא משוחקים בשבת? ההימור הוא בעיקר להנאה של המתח לראות האם ניצחת או הפסדת. כמו כן, זה לא מגיע להימורים על סכום כסף גדול, 10-20 ש"ח, אבל יכול להגיע לכמה פעמים בשבוע. כמו כן, זה "מתקזז" אם הזכיות במידה ויש. רציתי לדעת אם זה מותר או אסור, למה ומקורות., יום טוב וחודש טוב!
תשובה: הדבר תלוי במחלוקת פוסקי זמננו בענין מפעל הפיס וכדו', דאם זה נקרא בגדר אסמכתא ואסור או שאינו בגדר אסמכתא ומותר.
שאלה: טעה וקרא הפטרה לא נכונה: בבית הכנסת שלנו התחיל המפטיר לקרוא בהפטרת פרשת בראשית במקום בהפטרת "מחר חודש". לאחר שהעירו לו התעוררה השאלה, האם צריך לעצור ולעבור מיד להפטרה הנכונה או להמשיך בהפטרה שהתחיל בה (יש שטענו שלפי הרמב"ם אסור לעבור מנביא לנביא). מהו הדין במקרה זה, והאם זה משנה באיזה שלב של קריאת ההפטרה הלא נכונה תיקנו את הקורא?
תשובה: יש לעבור להפטרה הנכונה. אמנם אסור לעבור מנביא לנביא, אבל אין לקרוא בנביא שלא שייך.
שאלה: סעודת מלווה מלכה בשעה מאוחרת: 1. אם נזכרתי בשעה מאוחרת לפני השינה במוצ"ש שלא אכלתי מלווה מלכה, האם חייבים לאכול או מכיוון שלא בריא לאכול לפני השינה כדאי שלא לאכול? 2. האם מלווה מלכה חובה גם כשלא מתחשק לאכול?
תשובה: אין חיוב כמו סעודה שלישית לאכול. חסידים מקפידים בזה יותר, ואם הגיע חצות כבר אין צורך להקפיד.
שאלה: הלכות שמחת תורה: א. האם קריאת התורה בשמחת תורה היא במנגינה של ימים נוראים? האם ישנם חילוקי מנהגים בדבר? ב. האם הברכות בעליה לתורה הם בנגינה של הימים הנוראים או בנגינה הרגילה? ג. את איזה קטע נהגו לקרא לחתן "כל הנערים", האם את "מענה" עד "ואתה על במותימו תדרך" או את העולה החמישי של הפרשה? האם שני המנהגים קיימים? ד. הבנתי שלכתחלה לא מעלים את אותו אדם פעמים. אם העלו בטעות את המתעתד לעלות מפטיר, עדיף למנות אחר (שעוד לא עלה) או בכ"ז להעלותו שנית? ה. האם הילדים (שאינם ברי מצוה) שעולים בשמחת תורה צריכים לעלות רק אחר שכל המבוגרים עולים או שגם קודם לכן אפשר? ו. האם ילד (שאינו בר מצוה) שכבר עלה בעצמצו מברך שוב "עם כל הנערים"? ז. בסיבוב השני ואילך של הקריאה, אם עלה כהן ראשון בסבב השני, וכל הלוים כבר עלו לתורה, האם צריך להעלות את הכהן שוב או שאפשר להעלות ישראל לשני בסבב הזה במקום לוי? אם לא, מה הדין אם קראוהו שנית וטרם עלה, האם אפשר להעלות אחר במקומו? ח. הנוהגים להוסיף עולה נוסף בשבת (מ"מעונה" על "על במותימו תדרך"), האם מוסיפים אותו בכל סיבובי הקריאה? האם חתן תורה מתחיל לקרא מ"ויעל משה" או מ"מעונה" (כבשנה רגילה)? ט. אם בטעות טרם הגבהת הספר השני, הניחו בטעות את הספר הראשון על הבימה במקום את הספר השלישי, ואחר ההגבהה שמו לב לטעות, האם מותר להשיבו למגביהו ולקחת את הספר השלישי לקריאה, או שצריך לגלול את הראשון למפטיר? י. ילד (שאינו בר מצוה) שאינו עוקב אחר הקריאה, האם יש ענין שבכ"ז יעלה לתורה? האם עונים אמן אחר ברכותיו? אשמח אם הרב יוכל לציין מקורות לתשובות.
תשובה: א. נוהגים שבקריאה המרכזית קוראים במנגינה של ימים נוראים, ובשאר הקריאות שעושים לצורך העלאת כולם בדרך כלל קוראים במנגינה רגילה. ב. נוהגים לברך במנגינה של ימים נוראים. ג. את העולה החמישי - "ולדן אמר" (משנה ברורה תרסט סקי"ג). ד. להעלותו שנית (אלא אם כן העלוהו בדיוק בעליה שלפני בספר השני) (משנה ברורה סי' תרסט ס"ק יב  פמ"ג א"א סי' תרסט). ה. יש להעלות קודם את המבוגרים. ו. לא. ז. אפשר להעלות ישראל. ח. יש בכך מנהגים שונים. בישיבתנו נוהגים לקרוא בפעם הראשונה 7 עולים, אך בסבבים הבאים כבכל שנה, וחתן תורה מ"מענה". ט. מותר להשיבו ולקחת את הספר השלישי (פמ"ג במ"ז סי' קמד סק"ד  ביאור הלכה סי' תרפד ד"ה ואם). י. בשערי אפרים (שער ח סי' נז בפתחי שערים) כתב שיש שנהגו לקרוא אף בני שש שבע, אולם הגרש"ז אויערבאך הקפיד שלא יעלו אלא קטנים שכבר עוקבים ןמבינים את ענין העליה והקריאה (הליכות שלמה כרך "מועדים" פרק יב   ראה הערה כ והערה 52). הרב יאיר וסרטיל
שאלה: להתחתן עם בן תורה: עד לפני כמה זמן הנחתי שמה שמתאים לי זה בחור שיעבוד ויחד עם זה יקבע עיתים לתורה ויהיה דתי ותורני ברמה גבוהה. לפני כמה זמן נתקלתי בבחור שמטרתו זה ללמוד, אין לו תעודת הוראה או רבנות (מתכוון ככל הנראה ללמוד לרבנות רק אחרי שיתחתן). אומר שהוא יעזור בפרנסה אם יהיה צורך. זה היה חדש לי, והפחיד והלחיץ אותי לחשוב שעול הפרנסה יהיה מוטל ברובו עלי כולל הבית וגידול הילדים, כשהוא ילמד תורה. במקביל תהיתי -אולי אני כן מסוגלת לזה? איך אפשר לדעת אם אני מחפשת חיים קלים כשאני מחפשת מישהו שיעבוד? מעיקה עלי המחשבה ש"ויתרתי" על הזדמנות להתחתן עם בן תורה, עם מישהו שימלא את הבית בתורה ואור. אולי פספסתי ואכזבתי את ה? אני רוצה מישהו מאוד תורני שימלא את הבית תורה אבל קשה לי המחשבה שעלי להיות המפרנסת העיקרית. בנוסף, זה גם השדר שקיבלתי מהמשפחה והסביבה: שגבר צריך להיות הפרנס. ומפחיד אותי לחיות חיי עוני. זה אומר שלא מתאים לי להתחתן עם אחד שיישב וילמד?
תשובה: אם את רוצה לבנות בית של תורה את צריכה להסכים להתחתן עם בן ישיבה ולהסכים לקבל עליך את עול הפרנסה בשנים הראשנות של הנשואים, כדי שבעלך יגדל כמה שנים בתורה ואחר כך יקח עליו את עול הפרנסה. רק באופן זה אפשר להקים בית תורני. רוב בני הישיבות לאחר כמה שנות לימוד מקבלים עליהם את עול הפנסה והאשה אינה המפרנסת העיקרית.
שאלה: תפילין של רבנו תם בימי ראש חודש: אני נוהג ללבוש את תפילין ר"ת ב"קווה", מיד לאחר שחלצתי וקיפלתי תפילין של רש"י. מישהו העיר לי שבימים מסויימים, כמו בימי ר"ח, אין להניח תפילין של ר"ת לאחר מוסף. האם זה נכון? האם אפשר לקבל המקור? כמו כן, מתי אם כן להניחם? הוא עצמו מניחם בחזרת הש"ץ של שחרית, שזה לא ממש נראה לי.
תשובה: בר"ח אין להניח תפילין של ר"ת לאחר תפילת מוסף ראה בילקוט יוסף בחלק שארית יוסף חלק א' עמ' תמד, לכן בר"ח יניח תפילין של ר"ת קודם קריאת התורה בעת שאומרים הקהל בריך שמיה וכו'. ולגבי הנחת תפילין בחזרת הש"צ יש להמנע מלהניח תפילין בזמן הזה, עיין שם.
שאלה: התרת נדרים בראש השנה: נדרתי נדר לפני כשנתיים. כשרציתי להתירו סמכתי על ההתרה שעשיתי בר"ה יחד עם כל הציבור. האם נהגתי נכון או שחייבים להתיר גם בנפרד בפני 3 רבנים?
תשובה: אם בזמן נדירת הנדר זכרת שמסרת מודעה לפני ראש השנה ובכל זאת נדרת הנדר חל וצריך התרה, אבל אם שכחת מהמודעה אז באופן אוטומטי הנדר לא חל.
שאלה: נסיעה בשבת לבית חולים: בתי נמצאת שמונה ימים לאחר לידה. היא ניתקפה בשבת בצהריים בכאבים חזקים מאוד בבטן, התפתלה מכאבים. שאלתי אותה אם היא חושבת שצריך לנסוע לבי"ח והיא ענתה שכל כך כואב לה והיא לא עומדת בכאב. חתני לקח אותה לבית חולים. האם נהגנו נכון או שהיינו צריכים לנהוג אחרת?
תשובה: יפה עשיתם, מחללים שבת על מכה של חלל. רפואה שלמה.
שאלה: היתקלות במוקצה אחרי כניסת שבת: אם אחרי שכבר נכנסה השבת אני רואה כל מיני דברי מוקצה שמפוזרים בבית, כגון: פלאפון וצעצועים עם סוללות שהילדים שיחקו בהם וטרם הספקנו לאסוף אותם. האם מותר לי לאסוף אותם אחרי כניסת שבת מחשש שניתקל בהם שוב ושוב בשבת?
תשובה: מותר לומר למי שעוד לא קיבל שבת לאסוף אותם.
שאלה: שימוש בכספי תספורת משטרתית: אני חייל המשרת בשירות שח"מ - שירות חובה במשטרה. בגלל העובדה שאין במשטרה ספרים בחינם כמו בבסיסי צה"ל אני מקבל תוספת למשכורת בסך 61 שקל. בדקתי בנהלים ומתברר שהסכום הנ"ל הוא כמחיר של שתי תספורות בשוק החופשי. האם בגלל שמשלמים לי כביכול על פעמיים עליי להסתפר בערך כל שבועיים, מה שלא נראה לי ריאלי (מה כבר גדל.), או שפשוט אני מסתפר כל פעם שצריך גם אם זה יוצא פעם אחת בחודש? כמובן, שאני לא מגיע לתספורת ארוכה או משהו כזה ואף פעם המפקדים שלי לא העירו לי על כך. ועל-כן, האם מותר לי להשתמש בכסף התספורת לדברים אחרים בזמן שאני לא משתמש בו לתספורת. ואם לא, מה עליי לעשות עם הכסף שכבר "בזבזתי" לא על תספורת. (למיטב זכרוני מפקדיי לא אמרו לי בהתחלה להסתפר פעמים בחודש) אני משרת במטה הארצי
תשובה: לפי דבריך נראה, שהסכום שניתן הוא החלטה של המערכת המשטרתית ואין בזה משום הוראה כמה פעמים להסתפר ובוודאי כאשר הם לא הורו זאת במפורש. (אולי סכום זה הוא ממוצע גם של עלות תספורת נשים) לכן אתה יכול להסתפר כאשר אתה צריך ובסכום שאתה רגיל להיסתפר ובשאר הכסף להשתמש כרצונך.  נראה גם לסייע להגיון זה שבהלכה נפסק כשיטת חכמים (בבא בתרא עז: חושן משפט סימן ר"כ סעי' ד) שלא אומרים דמים מודיעים זאת אומרת שלא מוכיחים מסכום של קניית דבר מהו הדבר הנקנה כגון שור לחרישה או שור לטביחה אם אין רוב או חזקה שמצטרפים בדבר  על אחת כמה וכמה שכאן נתנו את הכסף מרצונם ולא הורו שום דבר.
שאלה: חתימה בשם ההורים בדפי בית הספר: האם לתלמיד בבית ספר מותר לחתום על דפים שביה"ס מחלק לידיעת ההורים, לחתום בשמם ולהודיעם אח"כ מה חתם בשבילם,וזה כדי לחסוך להם זמן (ההורים בכל מקרה היו חותמים)?
תשובה: אם זה ברור ואמיתי שההורים היו חותמים והם מסכימים אפשר, אבל יש בזה משהו לא כשר ולכתחילה אין לעשות כן, אלא במקרה שיש צורך.
שאלה: קניית דיסק בכסף של צדקה: יש לי כסף הנמצא בקופה של סיבוב שערים. האם מותר לי לקנות בכסף הזה דיסק או משהו אחר (שנהנים ממנו) של סיבוב שערים, כשההכנסות מהמכירה הם לסיבוב שערים?
תשובה: לכאורה נראה שכן, כי הכסף הולך בסופו של דבר לאותו מקום ולא נראה שמקפידים על כך.
שאלה: כיבוס בגדי ילדים בשבת: לנו שני ילדים קטנים והרבה פעמים "בורח" להם קטנים וגדולים בשבת והבגדים מתלכלכים. ברצונו לדעת אם מותר להניח את הבגד המלוכלך בתוך גיגית או דלי עם מים ללא חומר כביסה כמובן, על מנת שהליכלוך לא ידבק לבגד והבגד יהרס?
תשובה: אסור להניח בגדים במים בשבת כיון ששריית הבגד במים הוא תחילת הכיבוס ואסור לכבס בשבת.
שאלה: כשרות פרות א"י בחו"ל: האם פרות שחברת אגרקסקו שולחת לחו"ל הינם כשרים בהיבט של ערלה, תרומות ומעשרות?
תשובה: אין על כך פיקוח ולכן יש הרבה מפירות הערלה שיוצאים לחו"ל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ג ל לשיער בשבת: אם שמתי ג ל לשיער והסתרקתי סמוך לכניסת שבת, אחרי כמה זמן יהיה מותר לי להסתרק בתוך שבת, והאם יש הבדל אם מסתרק ביד או במסרק?
תשובה: אסור להסתרק בשבת במסרק ואם רוצה לסדר את שערותיו מעט בידיו מותר ובתנאי שיעשה בנחת שלא ישיר שיער.
שאלה: נוסח התפילה והסידור: בעלי נולד לאב אוסטרלי ממוצא רוסי. לפיכך, האם נכון יותר להתפלל בסידור נוסח אשכנז או לפי נוסח ספרד, הנהוג בבית הספר? ומה ההבדל ביניהם בעצם, לצורך העניין? (במטרה להתחקות כמה שניתן אחר שורשי התפילה, כפי שאני מבינה שכך יש לעשות).
תשובה: בנוסח תפילה יש לנסות להתחקות אחר המנהג המשפחתי, אם אבל לא יודע מהם נהגו כדאי לחפש מה הסבא התפלל וכו'. במידה ואי אפשר, נראה לי כי המנהג הרווח ברוסיה היה להתפלל בנוסח 'ספרד'. ההבדל ביניהם זה בדקויות בתפילה שלכל אחד מהם יש יסודות רוחניים כבדי משקל.
שאלה: הודעה על חלל בשבת: חברי משרת ביחידה צבאית שתפקידה הודעה למשפחות נפגעים על פציעת נפילת יקירהם. נוהלי היחידה קובעים כי ההודעה למשפחת הנפגע תהיה בהקדם האפשרי, גם בשבת. נשאלתי האם הדבר מותר? לענ"ד השיקולים כאן שונים מאשר במציאות אזרחית שגרתית. ועל כן אני מפנה את השאלה אל הרב.
תשובה: לענ"ד אין להודיע בשבת, מכיון שמי ששומר שבת לא יועיל להודיע לו בשבת, שהרי אין לו מה לעשות, שהרי לא יסע לשם שאינו יכול להחיות מתים, וזה רק יצער אותו ויהרוס לו את השבת. קרה אצלנו מקרה שבאו מקצין העיר והודיעו לאב שבנו נהרג. והוריתי לו שלא להודיע לאשתו ולמשפחה בשבת. והוא עמד בכך מתוך חוסן נפשי גדול. שאלתי אותם אז, למה הודיעו לו ואמרו לי שלא רצו שישמע זאת מהרדיו או מאנשים אחרים. אבל אדם שומר מצוות אינו שומע ממילא רדיו בשבת וביישוב לא מדברים על כל דבר. ויצא שהרסו לו את השבת ללא כל תועלת והצדקה. לכן, לדעתי לא נכון בכלל להודיע דברים כאלה למשפחות בשבת. ואין לך להשתתף בפעילות כזאת בשבת, שהרי אינה פיקוח נפש אלא רק נוהל שקבעו אנשים שלא מתחשבים בקדושת שבת, ולא יתכן ששומר שבת יתנהג בצורה כזאת. אלא צריך להודיע להם שלא תשתתף ביחידה כזאת או שלא תבצע זאת בשבת. אי אפשר לחייב לחלל שבת על דבר שאינו פיקוח נפש.
שאלה: מעשר כספים מתגמולים ומרווחי בורסה: 1. האם חייבים במעשר כספים עבור תגמול חודשי ממשרד הבטחון? 2. האם רווח מהשקעה בבורסה חייב במעשר כספים? 3. אם כן (בנוגע לשאלה הראשונה), האם צריך להפריש מעשר עבור הסכום שהצטבר מהעבר?
תשובה: בכל המקרים שציינת צריך להפריש מעשר כספים.
שאלה: ירקות בשיווק חסלט: האם ניתן לקנות ולאכול ירקות עלים בשיווק חסלט אך יוצרו ע"י חברה אחרת?
תשובה: לפי הידוע לי, ההבדל בין חסלט ובין שווק חסלט הוא רק בזבובים שהם יורדים בשטיפה, אבל חרקים שאינם יורדים לא נמצאים בחברות אלו. ועל כן מי שקונה מה ששווק על ידי חסלט צריך להקפיד מאד על ההוראות הכתובות על השקית ולפיהן להתנהג. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: "ירידת מיתה לעולם": למה כתוב בתורה שבגלל חטא אדם הראשון ירדה מיתה לעולם הרי כבר כתוב בתורה (שנכתבה לפני בריאת העולם) שיהיו מקרי מיתה כגון: קין יהרוג את הבל "אדם כי ימות באוהל" מות משה ועוד מקרי מוות רבים. מה ציפו מאדם שלא יחטא אם כבר זה חתום לו מה שיקרה (יחטא ותרד מיתה לעולם)?
תשובה: שאלה זו נוגעת באחת מיסודות האמונה - איך יתכן שריבונו של עולם נותן בחירה לאדם, אך מצד שני ה' כבר יודע מה יהיה?! צריך להגדיר מה הבעיה - במילים פשוטות אפשר לומר שיש פה משהו לא הגיוני. לא הגיוני שגם יש בחירה וגם ידוע כבר. אולם צריך לדעת שהגיון זו בריאה שה' ברא בעולם. אם לא היה לאדם הגיון לא היה מתקשה בדברים לא הגיוניים. ריבונו של עולם אינו כפוף לבריות שברא, והיות והוא ברא את הבריאה שנקראת הגיון, הוא אינו כפוף לה, וממילא הקושיא היא רק אצלנו שהר אנו כפופים להגיון. אולם אצל ריבונו של עולם שהכל אצלו אמת מוחלטת אין סתירה בין הדברים כלל.
שאלה: כיבוד הורים מול השתתפות בגרעין תורני: אני ועוד כמה בני נוער החלטנו להקים גרעין תורני בשכונה, על מנת להעמיק את הזהות היהודית בקרב בני הנוער שהולכים לאיבוד. אני מאוד רוצה להיות שותפה לגרעין הזה וגם לנסות לתת לאחרים מניסיוני אבל הורי מתנגדים לכך, בגלל שהם חושבים שאנשים שמפעילים את הגרעין הזה הם לא ברמה שלנו. בגלל זה אני מונעת את עצמי מהדברים האלה, בגלל שזה גורם למריבות עם ההורים. מה הרב יכול לייעץ לי בנוגע לכך?
תשובה: כדי לחזק רחוקים ולקרבם לתורה צריך להיות העוסקים בכך מלאים וגדושים בתורה ואמונה. על כן נראה שהוריך צודקים שאינם תומכים ברצונך. כי אם המפעילים את הגרעין אינם ברמה כפי שכתבתי הם לא מתאימים להוביל את המהלך הזה. מקודם צריך כל אחד בעצמו להיות מלא באמונה ורק אחר כך לקרב אחרים.
שאלה: פרו ורבו בדגי נוי: יש לי דג נוי בבית בתוך אקווריום. אם אני לא אכניס לאקווריום גם דגה בשביל שיתרבו זה חטא מהתורה או שאפשר להשאיר אותו לבד כל חייו? אני חוששת שאני שוברת את החוקיות של הטבע ושל הקב"ה.
תשובה: אין שום ציווי בתורה לגרום פו"ר לבעלי חיים, וגם אם מונעים מהם אין בזה שום איסור ופשוט מאוד הדבר.
שאלה: תאריך השלושים והשתתפות בברית: אמי ע"ה נפטרה ביום יב בתשרי ונקברה בליל יג בתשרי. מתי עולים לקברה ביום השלושים, ביום יא במרחשון (יום ה ) או יב במרחשוון (יום ו )? כמו כן, בתו של אחי ילדה בן ביום ו עש"ק בראשית, ואי"ה ברית המילה תערך ביום ו, ה במרחשון עש"ק פרשת נח, האם מותר לי ללכת לטכס ברית המילה?
תשובה: שלושים יום סופרים מיום הקבורה ולכן התאריך הוא י"ב בחשון. בברית עצמה אתה יכול להשתתף אבל בסעודת הברית האבלים אינם יכולים להיות.
שאלה: מוסף לפני הנץ: נאלצתי להתפלל שחרית לפני הנץ. האם יש ענין לדחות את מוסף לאחר הנץ? האם יש הבדל בין יחיד לציבור? אני ספרדי ההולך לפי פסיקותיו של מרן הגר"ע יוסף.
תשובה: מוסף מתפללים רק לאחר שהציבור התפללו מוסף.
שאלה: הכוונה של הסוכה לדעת מרן: האם לדעת מרן בשולחן ערוך יש לכוון לכתחילה בעת הישיבה בסוכה לשם מצווה או זכר לענני כבוד וכו?
תשובה: יש לכוון לשני הדברים. לשם מצווה - מהדין הכללי שמצוות צריכות כוונה. לשם ענני כבוד - כותב הב"ח בסימן תרכ"ה שהסיבה שהטור כותב את טעמי המצווה למרות שצריך לעשות רק בנושאים מעשיים היא בגלל שיש להתכוון לכך לכתחילה, שהרי התורה כתבה את טעם המצווה, אומנם מי שלא התכוון לכך יצא.
שאלה: בהמשך לשאלתי לגבי חיישן תנועה בשבת : בהמשך לשאלתי על המנורה הנמצאת אצל שכניי הנדלקת בשבת עקב תנועה, הרב אמר לי שאפשר שזו תהיה נורת לד או פלורוסנט ולא ליבון. מה לגבי נורת הלוגן, האם היא תקינה? האם היא מותרת כמו לד או פלורוסנט? שבוע טוב וחודש טוב!!
תשובה: הלוגן היא מנורת ליבון.
שאלה: ברכה על קרקר: מה מברכים על קרקרים שמכילים רק מים וקמח?
תשובה: "בורא מיני מזונות". בברכת התורה, WWW.Yeshiva.org.il